《老而健贫而诗自志其喜八首 其八》
元代·方回

蹉跎早七旬，老健保清贫。识破元来易，言传恐未真。

但能积阴德，焉用出阳神。释怨恩须报，天终相吉人。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。